Zabid

Zabid eller Zebid (arabisk: ‏زبيد‎, Zabīd) er en by i vestre Jemen. Byen har navn fra sin første guvernør. Den er en av Jemens eldste byer. 
Byen har om lag 23.000 innbyggereWorld Heritage Centre/ICOMOS Zabid Joint Monitoring Mission, 17 - 26 January 2007. 

Etter Bayt al-Faqīh er den største byen i Tihama. Den ligger sentralt på et sletteland med mye jordbruk, ca 100 kilometer sørøst for havnebyen al-Hudaida.

I 1982 ble Zabid oppført på UNESCOs verdensarvliste. Den store moskéen har en fremskutt plass i byen. .

 Historie 
Langs den nærliggende wadi av samme navn ble det dyrket bomull og indigo, noe som bragte med seg en livlig handel med tekstiler. Høyvannet i elven førte til avleiringer som etter litt bearbeidelse kunne benyttes til bygging av teglsteinsbygninger.

Zabid var Jemens hovedstad fra 1200-tallet til 1400-tallet og et sentrum for den arabisk-muslimske verden mest for sitt universitet og dets sentrum for islamsk utdannelse. Zabid var også hovedstad under Ziyadidedynastiet fra 819 til 1018, og under Najahidedynastiet fra 1022 til 1158. I dag er byen av mindre betydning hva gjelder utdannelse og økonomi.

I 1763 besøkte den tyske forskningsreisende Carsten Niebuhr byen.Josef Wiesehöfer, Stephan Conermann, Carsten Niebuhr (1733 - 1815) und seine Zeit, s. 163 f.

 Referanser 

 Eksterne lenker 

 UNESCO World Heritage Centre - Historic Town of Zabid
 Yemeninfo om Zabid
 Organisation of World Heritage Cities

Kategori:Byer i Jemen
Kategori:Verdensarven i Jemen